
ఏప్రిల్ 1 ఆంధ్రజ్యోతిలో అన్నవరపు బ్రహ్మయ్య ‘తెలుగు చదివితే ఇంగ్లీషు వస్తుందా?’ అన్న వ్యాసంలో వెలిబుచ్చిన అభిప్రాయాలు బడుగు వర్గాల పిల్లలకు నాణ్యమైన విద్య లభించడం లేదనే సమస్యకు పరిష్కారం కాదు. ప్రాథమిక స్థాయి నుంచి ఆంగ్ల మాధ్యమంలో చదవాల్సి రావడం పిల్లల మేధోపరమైన ఎదుగుదలను కుంటుపరుస్తుందన్న సత్యాన్ని పూర్తిగా విస్మరించారు. ఆంగ్ల మాధ్యమంలో చదివిన పిల్లలు మేధోపరమైన వికాసానికి నోచుకోరు. అటువైపు పరుగులెత్తుతున్న తల్లిదండ్రులు మన భావిపౌరులను తమదైన వ్యక్తిత్వం లేని సేవకులుగా మిగిలిపోవడానికి సిద్ధంచేస్తున్నారు. కార్పొరేట్ విద్య మెరుగైన విద్యగా చలామణి అవడమే అసలు సమస్య. ప్రభుత్వ పాఠశాలల్లో కనీస వసతులు లేకపోవడం అసలు సమస్య. ప్రభుత్వ పాఠశాలల్లో ఆంగ్లమాధ్యమం పెడితే ధనిక పిల్లలు అక్కడ చేరబోరని అందరికీ తెలుసు. ప్రజల భాషలో జీవిస్తూ, ఆంగ్లమాధ్యమంలో మొదటి నుంచి నేర్చుకోవాల్సి రావడంతో ధనిక పిల్లలు ఎక్కువ నష్టపోతున్నారు. విషయ అవగాహనలో మాతృభాషలో నేర్చుకున్న వారికంటే వెనకబడి పోతున్నారనేది బ్రిటిష్ విశ్వవిద్యాలయం సర్వే వెల్లడిస్తోంది. ప్రపంచంలోని సభ్య సమాజాలన్నీ ఆదరిస్తున్న భాషా విధానంలోని విజ్ఞతను మన పాలకులతో సహా ఎంతోకొంత చదువుకున్న విద్యావంతులు కూడా చూడలేక పోవడం ఆశ్చరం. ఈ మాధ్యమం సమస్యకు అసలైన పరిష్కారం– కనీసం ప్రాథమిక స్థాయి వరకైనా, ప్రభుత్వ ప్రైవేటు పాఠశాలలన్నిటిలోను మాతృభాషా మాధ్యమంలోనే విద్యాబోధన జరగాలి. ఇంగ్లీషుని భాషగా మొదటి తరగతి నుంచి శాస్త్రీయ విధానంలో ఇంగ్లీషు భాషా ప్రావీణ్యం గల ఉపాధ్యాయులచే బోధన చేయించాలి. ఇంగ్లీషును భాషగా నేర్పే సంకల్పం ప్రభుత్వానికున్నట్లైతే, ఆ దిశలో ఇప్పటికే ఎన్నో అడుగులు పడాల్సింది. ప్రతి ప్రాథమిక పాఠశాలలో అర్హతగల ఇంగ్లీషు ఉపాధ్యాయుడ్ని నియమించి శాస్త్రీయంగా ఆ పరాయి భాషను మాధ్యమంగా వాడగలిగే స్థాయికి తీసుకుని వచ్చేవారు. భాషగా చెప్పగలిగిన ఒక్క టీచరు లేరు. సబ్జెక్టులు ఇంగ్లీషు మాధ్యమంలో, అది కూడా ఆ భాషను అర్థం చేసుకోలేని విద్యార్థులకు నేర్పాలనే ప్రయత్నం విద్యా లక్ష్యాన్ని పూర్తిగా విస్మరించడమే. పిల్లలు మేధోపరంగా వికసించడానికి మాతృభాషా మాధ్యమంలోనే బోధన జరగాలన్న నిబంధనని ప్రైవేటుస్కూళ్లకు కూడా వర్తింపచేయాలి. ధనిక వర్గం అశాస్త్రీయమైన విద్యను అభ్యసిస్తుంటే, పేదలకు అదే కావాలని అడగటం, వాళ్ళను కూడా అజ్ఞానంలోకి నెట్టడమే.– ఎస్. ఆర్. పరిమి, వికాస విద్యావనం, విజయవాడ

epril 1 aandhrajyotilo annavarapu brahmaiah ‘telugu chadivite ingleeshu vastundaa?’ anna vyaasamlo velibucchina abhipraayaalu badugu vargala pillalaku naanhyamaina vidya labhinchadam ledane samasyaku parishkaaram kaadu. praathamika sthaayi nunchi aangla maadhyamamlo chadavalsi ravadam pillala medhoparamaina edugudalanu kuntuparustundanna satyaanni puurtigaa vismarinchaaru. aangla maadhyamamlo chadivina pillalu medhoparamaina vikaasaaniki nochukoru. atuvaipu parugulettutunna tallidandrulu mana bhaavipourulanu tamadaina vyaktitvam laeni sevakulugaa migilipovadaaniki siddhamchestunnaaru. carporate vidya merugaina vidyagaa chalamani avadame asalu samasya. prabhutva paatasaalallo kaneesa vasatulu lekapovadam asalu samasya. prabhutva paatasaalallo aanglamaadhyamam pedithe dhanika pillalu akkada cheraborani andarikee telusu. prajala bhashalo jeevistuu, aanglamaadhyamamlo modati nunchi nerchukovalsi raavadamtho dhanika pillalu ekkuva nashtapotunnaru. vishaya avagaahanalo maatrubhaashalo nerchukunna vaarikante venakabadi potunnaranedi british vishwavidyaalayam sarve velladistondi. prapanchamloni sabhya samaajaalannii aadaristunna bhasha vidhaanamlooni vignatanu mana paalakulatho sahaa entokonta chaduvukunna vidyaavantulu kuudaa chudaleka povadam aascharam. ee maadhyamam samasyaku asalaina parishkaaram– kaneesam praathamika sthaayi varakaina, prabhutva praivetu paatasaalalannitiloonu matrubhasha maadhyamamlone vidyaabodhana jaragali. ingleeshuni bhashaga modati taragati nunchi saastriiya vidhaanamlo ingleeshu bhasha praaveenyam gala upaadhyaayulache bodhana cheyinchaali. ingleeshunu bhashaga nerpe sankalpam prabhutvaanikunnatla, aa disalo ippatike enno adugulu padalsindi. prati praathamika paatasaalalo arhatagala ingleeshu upaadhyaayudni niyaminchi saastreeyamgaa aa paraayi bhashanu maadhyamamgaa vaadagalige sthaayiki teesukuni vachevaaru. bhashaga cheppagaligina okka teacharu leru. sabjektulu ingleeshu maadhyamamlo, adhi kuudaa aa bhashanu artham chesukoleni vidyaarthulaku nerpalane prayatnam vidya lakshyaanni puurtigaa vismarinchadame. pillalu medhoparamgaa vikasinchadaaniki matrubhasha maadhyamamlone bodhana jaragaalanna nibandhanani praivetuskoollaku kuudaa vartimpacheyaali. dhanika vargam asaastreeyamaina vidyanu abhyasistunte, pedalaku adhe kaavaalani adagatam, vaallanu kuudaa agnaanamloki nettadame.– es. ar. parimi, vikasa vidyaavanam, vijayavada